จับตา! บอร์ด TRT ซื้อหุ้น GREEN รวมถือเกือบ 7%
จับตา! บอร์ด TRTซื้อหุ้น GREENเพิ่ม 4.73% รวมถือเกือบ 7%
17 มิ.ย. 2559

ผู้สื่อข่าวรายงานว่า ตลาดหลักทรัพย์แห่งประเทศไทย (ตลท.) ได้รับรายงานการได้มา หุ้นของกรีน รีซอร์สเซส จำกัด (มหาชน) หรือ GREEN โดย นาย ไต้ จงอี้ ซึ่งเป็นการได้มาเมื่อวันที่ 13 มิ.ย.2559 จำนวนหลักทรัพย์ที่ได้มาคิดเป็น 4.73% และส่งผลให้จำนวนหลักทรัพย์ภายหลังการได้มาคิดเป็น 6.99% ของสิทธิออกเสียงทั้งหมดของกิจการ
อนึ่ง นาย ไต้ จงอี้ เป็นกรรมการบริษัท ถิรไทย จำกัด (มหาชน) หรือ TRT และรองกรรมการผู้จัดการของบริษัท AIRA Securities Public Co., Ltd. ซึ่งเป็นบริษัทย่อยของบริษัท ไอร่า แคปปิตอล จำกัด (มหาชน) หรือ AIRA โดยเป็นที่น่าจับตาว่า การเข้าซื้อหุ้น GREEN ในครั้งนี้ อาจมีนัยสำคัญหรืออาจส่งผลต่อโครงสร้างบริษัทในอนาคต